b'\n_START_ARTICLE_\nTila-auto\n_START_PARAGRAPH_\nTila-auto (engl. multi purpose vehicle, MPV) tarkoitti aiemmin pakettiautoista tehtyj\xc3\xa4 henkil\xc3\xb6automuunnoksia, mutta nyky\xc3\xa4\xc3\xa4n tila-autot ovat aivan oma luokkansa. Suurimmat tila-autot saattavat yh\xc3\xa4 perustua pakettiautoihin, mutta keskikokoiset ja pienet tila-autot perustuvat usein tavallisiin B- ja C-segmentin autoihin. Nykyisen tila-autojen esiinmarssin Euroopassa aloitti Renault Sc\xc3\xa9nic 1990-luvun lopussa. Sedan-, hatchback- ja farmarimalleja korkeammat autot on tarkoitettu varsinkin suurta sis\xc3\xa4tilaa tarvitseville ja arvostaville lapsiperheille.'